Video: Brand breek uit by Kusile-kragstasie‘n Skermskoot uit die video. Eskom het ŉ ondersoek van stapel gestuur nadat ŉ brand Vrydagaand by die kragvoorsiener se Kusile-kragstasie naby Emalahleni in Mpumalanga uitgebreek het. Khulu Phasiwe, woordvoerder van Eskom, het gesê die brand het tussen 17:30 en 18:30 by Kusile Eenheid 3 se filtrasie-aanleg ontstaan. “Die brand is onmiddellik geblus deur die kragstasie se brandbestrydingspan. Niemand is in die voorval beseer nie,” het hy gesê. ŉ Video van die brandende filtrasie-aanleg is wyd op sosiale media versprei. Phasiwe het gesê die oorsaak van die brand is nie tans bekend nie en dit vorm deel van die kragvoorsiener se ondersoek. Die omvang van die skade kan nog nie bevestig word nie. ALERT: Eskom is investigating the cause of fire on Kusile Unit 3's fabric filter plant. The fire has been brought under control. No injuries reported. @Eskom_SA pic.twitter.com/U80ZnOlEld — Khulu Phasiwe (@KhuluPhasiwe) August 10, 2018